CELEX: 32011R0110
Language: mt
Date: 2011-02-08 00:00:00
Title: Regolament tal-Kummissjoni (UE) Nru 110/2011 tat- 8 ta’ Frar 2011 li jimplimenta r-Regolament (KE) Nru 458/2007 tal-Parlament Ewropew u tal-Kunsill tas-sistema Ewropea tal-istatistika integrata tal-ħarsien soċjali (ESPROSS) fir-rigward tal-formati xierqa għat-trażmissjoni tad-dejta, ir-riżultati li għandhom jiġu trażmessi u l-kriterji għall-kejl tal-kwalità għall-modulu ESSPROS dwar il-benefiċċji tal-ħarsien soċjali netti  Test b’relevanza għaż-ŻEE

9.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 34/29
            
         REGOLAMENT TAL-KUMMISSJONI (UE) Nru 110/2011
   tat-8 ta’ Frar 2011
   li jimplimenta r-Regolament (KE) Nru 458/2007 tal-Parlament Ewropew u tal-Kunsill tas-sistema Ewropea tal-istatistika integrata tal-ħarsien soċjali (ESPROSS) fir-rigward tal-formati xierqa għat-trażmissjoni tad-dejta, ir-riżultati li għandhom jiġu trażmessi u l-kriterji għall-kejl tal-kwalità għall-modulu ESSPROS dwar il-benefiċċji tal-ħarsien soċjali netti
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 458/2007 tal-Parlament Ewropew u tal-Kunsill tal-25 ta’ April 2007 dwar is-sistema Ewropea tal-istatistika integrata tal-ħarsien soċjali (ESSPROS) (1), u b’mod partikolari l-Artikolu 7(2) tiegħu,
   Billi:
   
               (1)
            
            
               Ir-Regolament (EC) Nru 458/2007 waqqaf qafas metodoloġiku biex jintuża għall-ġbir tal-istatistika fuq bażi komparabbli għall-benefiċċji tal-Unjoni Ewropea u skadenzi għat-trażmissjoni u t-tixrid tal-istatistika miġbura skont is-sistema Ewropea tal-istatistika integrata tal-ħarsien soċjali (minn issa ‘l quddiem tissejjaħ “ESSPROS”).
            
         
               (2)
            
            
               Skont l-Artikolu 7(2) tar-Regolament (EC) No 458/2007, il-miżuri ta’ implimentazzjoni relatati mal-formati għat-trażmissjoni tad-dejta, mar-riżultati li għandhom jiġu trażmessi u mal-kriterji għall-kejl tal-kwalità għall-modulu dwar il-benefiċċji netti tal-ħarsien soċjali għandhom jiġu adottati.
            
         
               (3)
            
            
               Il-modulu dwar il-benefiċċji tal-ħarsien soċjali netti għandu jinkiseb bl-użu tal-“approċċ ristrett”, biex fis-sistema prinċipali tal-ESSPROS ikun hemm l-istess popolazzjoni ta’ benefiċjarji tal-benefiċċji tal-ħarsien soċjali grossi.
            
         
               (4)
            
            
               Il-miżuri stipulati f’dan ir-Regolament huma skont l-opinjoni tal-Kumitat għas-Sistema tal-Istatistika Ewropea,
            
         ADOTTAT DAN IR-REGOLAMENT:
   Artikolu 1
   1.   Il-formati għat-trażmissjoni tad-dejta u r-riżultati li għandhom jiġu trażmessi għall-modulu dwar il-benefiċċji tal-ħarsien soċjali netti għandhom ikunu skont kif huma stabbiliti fl-Anness I.
   2.   Il-kriterji għall-kejl tal-kwalità tad-dejta relatata mal-modulu dwar il-benefiċċji tal-ħarsien soċjali netti għandhom ikunu skont kif huma stabbiliti fl-Anness II.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ Frar 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 113, 30.4.2007, p. 3.
   
      ANNESS I
      
         Formati għat-trażmissjoni tad-dejta marbuta mal-modulu dwar il-benefiċċji tal-ħarsien soċjali netti u r-riżultati li għandhom jiġu trażmessi
      
      1.   DEJTA LI GĦANDHA TIĠI TRAŻMESSA
      Id-dejta dwar il-benefiċċji tal-ħarsien soċjali netti (approċċ ristrett) għandha tiġi trażmessa skont il-format ipprovdut mill-Kummissjoni.
      Il-varjabbli li għandhom jiġu trażmessi huma dawn li ġejjin:
      
                  1.1.
               
               
                  Ir-Rati Fiskali Medji Dettaljati (AITR) u r-Rati ta’ Kontribuzzjoni Soċjali Medji Dettaljati (AISCR) analizzati simultanjament skont:
                  
                              —
                           
                           
                              il-klassifikazzjoni dettaljata tal-benefiċċji tal-ħarsien soċjali fi flus biss, kif speċifikati fl-Anness 1 tal-Manwal tal-ESSPROS;
                           
                        
                              —
                           
                           
                              l-iskemi elenkati fit-tabella tal-“lista ta’ skemi” stipulati fl-Anness I tar-Regolament tal-Kummissjoni (KE) Nru 1322/2007 (1).
                           
                        
            
                  1.2.
               
               
                  Benefiċċji fiskali residwi (li jingħataw biss jekk ma jittieħidx kont tagħhom dirett fl-AITR u/jew l-AISCR).
                  Kull benefiċċju fiskali residwu għandu jinqasam skont il-funzjoni li tikkorrispondi mal-lista ta’ riskji u ħtiġijiet, iddefinita fl-Artikolu 2(b) tar-Regolament (KE) Nru 458/2007, fl-ewwel livell ta’ klassifikazzjoni.
                  Id-dejta għall-benefiċċji fiskali residwi għandha tiġi pprovduta fil-munita nazzjonali.
               
            
                  1.3.
               
               
                  Id-dejta dwar il-benefiċċji soċjali netti (approċċ ristrett) analizzata simultanjament skont:
                  
                              —
                           
                           
                              Il-klassifikazzjoni ddettaljata tal-benefiċċji tal-ħarsien soċjali, kif speċifikati fl-Anness 1 tal-Manwal tal-ESSPROS;
                           
                        
                              —
                           
                           
                              L-iskemi elenkati fit-tabella tal-“lista tal-iskemi” stipulata fl-Anness I tar-Regolament (KE) Nru 1322/2007 (id-dejta fil-livell tal-“iskemi kollha” ekwivalenti għas-somma tal-iskemi kollha għandha tiġi rrappurtata wkoll).
                           
                        Il-benefiċċji soċjali netti għandhom jinkisbu bil-konnessjoni tal-benefiċċji tal-ħarsien soċjali grossi stipulati fl-Anness I tar-Regolament (KE) Nru 1322/2007 mal-varjabbli elenkati fil-punti 1.1 u 1.2.
               
            2.   MANWAL TA’ REFERENZA
      Il-klassifikazzjonijiet u d-definizzjonijiet dettaljati li jridu jintużaw għall-applikazzjoni ta’ dan ir-Regolament huma stipulati fil-Manwal tal-ESSPROS prodott mill-Kummissjoni b’kooperazzjoni mal-Istati Membri.
      
         (1)  ĠU L 294, 13.11.2007, p. 5.
   
   
      ANNESS II
      A.   KRITERJI GĦALL-KEJL TAL-KWALITÀ TAD-DEJTA MARBUTA MAL-MODULU DWAR IL-BENEFIĊĊJI TAL-ĦARSIEN SOĊJALI NETTI
      Bi qbil mal-Artikolu 12 tar-Regolament (KE) Nru 223/2009 tal-Parlament Ewropew u tal-Kunsill (1), il-valutazzjoni annwali tal-kwalità tal-ġabra ta’ benefiċċji għall-ħarsien soċjali netti għandha tapplika l-kriterji ta’ kwalità li ġejjin: ir-rilevanza, il-preċiżjoni, l-intervent f’waqtu, il-puntwalità, l-aċċessibilità u ċ-ċarezza, il-komparabilità u l-koerenza.
      B.   TAGĦRIF LI JRID JIĠI TRAŻMESS
      L-Istati Membri għandhom jipprovdu tagħrif dwar:
      1.   Kuntatt
      
      1.1.   Dettalji tal-kompilatur tad-dejta.
      2.   Preċiżjoni
      
      2.1.   Kopertura tas-sorsi tad-dejta: it-tipi ta’ sorsi użati (reġistri jew sorsi oħra amministrattivi, stħarriġ, stimi); dettalji tal-iskemi/funzjonijiet koperti mit-tipi differenti ta’ sorsi; rapporti dwar problemi ta’ kopertura ta’ sorsi ta’ dejta li jwasslu għall-istima tad-dejta.
      2.2.   Metodoloġiji u suppożizzjonijiet użati fl-istimi u f’każ ta’ kopertura mhux kompluta tas-sorsi ta’ dejta:
      
                  —
               
               
                  dejta amministrattiva,
               
            
                  —
               
               
                  stħarriġ,
               
            
                  —
               
               
                  immudellar,
               
            
                  —
               
               
                  oħrajn (speċifika).
               
            2.3.   Reviżjoni ta’ statistika:
      
                  —
               
               
                  tibdil fis-sorsi ta’ dejta użati,
               
            
                  —
               
               
                  tibdil fil-metodi u suppożizzjonijiet użati għall-istima tad-dejta,
               
            
                  —
               
               
                  reviżjonijiet ta’ dejta minħabba aġġustamenti kunċettwali (pereżempju aġġustamenti ta’ kontijiet nazzjonali),
               
            
                  —
               
               
                  reviżjonijiet ta’ dejta minħabba disponibilità ta’ statistika finali,
               
            
                  —
               
               
                  reviżjonijiet ta’ dejta minħabba azzjonijiet ta’ reviżjoni tal-kwalità,
               
            
                  —
               
               
                  deskrizzjoni tal-politika ta’ reviżjoni ta’ dejta adottata.
               
            3.   Komparabilità
      
      3.1.   Komparabilità ġeografika
      
                  —
               
               
                  devjazzjonijiet mill-kopertura kompluta tad-dejta finali,
               
            
                  —
               
               
                  devjazzjonijiet mill-metodoloġija tal-ESSPROS,
               
            
                  —
               
               
                  dettalji dwar ir-raġunijiet għad-devjazzjoni u l-metodi użati,
               
            
                  —
               
               
                  stima tal-impatt ta’ dawn id-devjazzjonijiet fuq il-komparabilità.
               
            3.2.   Il-komparabilità matul iż-żmien:
      
                  —
               
               
                  deskrizzjoni tal-korrispondenza bejn il-kopertura tad-dejta storika u l-kopertura tad-dejta attwali,
               
            
                  —
               
               
                  deskrizzjoni tal-komparabilità tad-dejta storika u d-dejta attwali.
               
            4.   Aċċessibilità u ċarezza
      
      4.1.   Deskrizzjoni tal-politika ta’ tixrid ta’ dejta adottata mill-pajjiż.
      4.2.   Deskrizzjoni tal-metadejta/metodoloġija pprovduta lill-utenti.
      5.   Rilevanza
      
      5.1.   Deskrizzjoni ta’ kif it-tagħrif statistiku jilħaq il-ħtiġijiet attwali u potenzjali tal-utenti.
      C.   SKEDA GĦALL-PRODUZZJONI TAR-RAPPORTI DWAR IL-KWALITÀ
      Ir-rapporti dwar il-kwalità fuq il-modulu tal-benefiċċji tal-ħarsien soċjali netti jsiru fuq bażi annwali.
      Ir-rapport dwar is-sena N għandu jiġi trażmess lill-Kummissjoni (Eurostat) sal-31 ta’ Jannar tas-sena N + 3.
      D.   FORMAT GĦAT-TRAŻMISSJONI TAR-RAPPORTI DWAR IL-KWALITÀ
      It-tagħrif dwar il-kwalità tad-dejta għandu jiġi trażmess skont il-format ipprovdut mill-Kummissjoni (Eurostat).
      
         (1)  ĠU L 87, 31.3.2009, p. 164.